**Torvreglement**

*Sist oppdatert 07.01.2021*

**Reglement for bruk av Tønsberg Torv**

Tønsberg kommune har inngått et samarbeid med Tønsberglivet, som representerer handelsstanden i sentrum, om bruk av torvet. Tønsberglivet ønsker sammen med Tønsberg kommune å bidra til å skape aktivitet i sentrum gjennom økt handel, bruk av torvet og som tilrettelegger ved arrangementer på torvet.

**Hva skal arealene brukes til**Tønsberg torv skal brukes til handel og gode sentrumsopplevelser.

**Beskrivelse**   
Tønsberg torv er oppdelt i ulik møblering med scene, vannfontene og med bunndekke i stein. Arealet er ca 3000m² og egner seg til konserter, arrangementer, ulike former for torvhandel, messer og utstillinger.

**Vilkår**   
Tildeling av torvplass på fast, månedlig eller daglig basis. Torvhandelen foregår innenfor fastsatte salgstider og i henhold til de regler som er fastsatt for bruken av Tønsberg torv.

Skriftlig søknad sendes til Tønsberglivet (www.tonsberglivet.no/tonsberg-torv/) som har den daglige oppfølgingen og tilretteleggingen av torvplassene. Bestilling av torvplass er bindende og må betales hvis ikke annet avtales. Fravær meldes utleier. Hvis en fast plass ikke er tatt i bruk innen kl. 10.00 kan plassen tildeles andre. Det tas estetiske hensyn ved tildeling av plasser.

I løpet av året vil det være større arrangement på torvet som for eksempel Tønsbergdagen, Færderfestival, Street-food, markeder som gjenbruksmarked, julemarked, etc. Dette betyr at de faste leietakerne må forholde seg til universell utforming og andre retningslinjer som Tønsberglivet har for disse typer arrangement.

**Salgstider**Åpningstider på Tønsberg torg:

* Mandag – fredag kl. 08.00 – 20.00 Lørdag kl. 08.00 – 18.00
* Torvhandel starter og avsluttes senest til nevnte åpningstider og torvhandleren må være ute av torvet senest 1 time etter åpningstidens utløp.
* Torvhandel kan ikke foregå på søndager, 1. og 17.Mai, uten spesiell tillatelse. Tønsberg kommune ved *Teknisk drift* kan gi dispensasjon.
* Åpningstiden for påske-, pinse-, jule- og nyttårsaften er fra kl. 08.00 til kl. 15.00.

**Andre forhold**

• Torvhandlere anmodes om å vise hensyn ovenfor andre torvhandlere og å vise hensyn til øvrig næring.   
• Respektere at en torvplass utgjør 3x3 meter eller 3x6 meter og holde seg innenfor dette. Når telt benyttes skal dette ikke måle mer enn 3 x 6 meter.

• Hvis leietaker ønsker å leie hele Torvet må leietaker selv kontakte de som har fast Torvplass, og bli enige med disse om vilkårene for at de faste Torvselgerne skal gi opp sin plass i det aktuelle tidsrommet.

• De faste selgerne skal ikke fortrenges hvis ikke det aktuelle arrangementet har tydelige positive ringvirkninger for allmennheten.

• Torvplasser kan ikke overdras til andre og fremleie er ikke tillatt. Kun en salgsplass pr. selger, annet må avtales i hvert tilfelle.

• Driver du med oppsøkende salg, verving og lignende, hold deg til standen og ikke ut over Torvet.

• Salgsboder må være i god stand og varer presenteres ordentlig. (Banankasser, poser og lignende skal tildekkes) Dere er selv ansvarlige for sikkerheten til telt, vogn og annet utstyr dere har på torvet og plassen skal være i henhold til universell utforming.

• Hvis leietaker ønsker å leie større deler av torvet må leietaker i god tid ta kontakt med Tønsberglivet da flere plasser er utleid på års og sesongbasis.

• Det er kun tillatt med én skjøteledning pr uttak og hver plass har tillatelse til å bruke 1. punkt 16 amper.

• Ved salg av matvarer må torvhandler på forhånd ha innhentet godkjenning fra mattilsynet og ha serveringsbevilling.

• Dekk til torvet ved fare for søl. Dersom rengjøring ikke er tilfredsstillende vil dette besørges for leietakers regning. Vær ekstra oppmerksom ved bruk av oljeholdige produkter, samt ved bærsalg og lignende.

• Torvhandlere skal rydde og rengjøre torvplassen etter bruk. Søppel skal fjernes, bruk de nedgravde søppelsjaktene på venstre side av torvet. Matavfall skal ikke kastes på torvet, men håndteres etter regler for dette.

• Ved bruk av elektriske apparater, gass og liknende er det krav til brannslukningsapparat tilgjengelig på standen. Bruk av gass skal godkjennes av brannvesenet.

• Det må søkes politi ved bruk av høyttaler og lyd på torvet. Lydnivået skal være moderat.

•Tillatelse fra Tønsberglivet, kvittering for betaling samt godkjennelser(for de som bruker godkjent bil som salgsvogn eller selger mat og har godkjennelser fra mattilsynet med mer) medbringes på Torvet på salgsdagen. Dette skal kunne fremvises ved forespørsel.

• Tønsberglivet kan sette opp faste boder som kan leies ut til torvhandlere.